02 ཁམས་པ་སྒར་གྱི་གདན་རབས་གཉིས་པ་དང་གདན་ས་གཉིས་པ།
O ཁམས་པ་སྒར་གྱི་རྩ་བའི་གདན་ས་དཔལ་ཕུན་ཚོགས་ཐུབ་བསྟན་ཆོས་འཁོར་གླིང༌།
ཁམས་པ་སྒར་དགོན་གྱི་གདན་ས་གཉིས་པ་འབྲུག་ཐེག་ཆེན་གླིང་ངམ། སྒ་ཉག་དགོན་གྱི་ལོ་རྒྱུས་ནི། དེ་
ཡང་རྒྱལ་དབང་ལྔ་པ་ཆེན་པོའི་ལུང་བསྟན་ལས། སྨོན་ལམ་ལེགས་པར་བཏབ་པའི་སྐྱེས་བུ་ཞིག༔ ཀུན་དགའི་
མིང་ཅན་མདོ་སྨད་ཕྱོགས་ནས་བྱུང་༔ ཡང་འདུལ་གཙུག་ལག་གསོ་ཞིང་ཞིག་གསོས་བྱེད༔ རིགས་གསུམ་
མགོན་པོའི་གསང་བསྔགས་དུང་ཕྱུར་གྲངས༔ བགྲངས་ནས་སྨད་ཕྱོགས་དུས་བདེ་ལ་སྒོ་དར༔ ཞེས་གསུངས་
8 ཁམས་དང་ནག་ཆུ་ཁུལ་གྱི་དགོན་སྡེའི་སྐོར།

པ་སོགས་གཏེར་ཁ་དུ་མ་ནས། དུས་བབས་རྩོད་བྲལ་གྱི་སྐྱེས་བུར་ལུང་གིས་ཟིན་པའི་འགྲོ་འདུལ་སྤྲུལ་པའི་
ས་མཆོག་མདོ་ཁམས་པ་སྐུ་རབས་གསུམ་པ་ངག་དབང་ཀུན་དགའ་བསྟན་འཛིན་ཐུབ་བསྟན་དགེ་ལེགས་རྣམ་
རྒྱལ་དཔལ་བཟང་པོའི་སྡེའམ། ཁྱབ་བདག་ཐུགས་ཀྱི་རྡོ་རྗེ་འཕྲིན་ལས་འགྲོ་འདུལ་རྩལ་ཞེས་ལྷ་དང་བཅས་པའི་
འཇིག་རྟེན་ཀུན་གྱིས་གཙུག་གི་ནོར་བུར་མཆོད་ཅིང་། དོན་གྱི་སྙིང་པོས་ལྕི་བའི་མཚན་སྙན་གྱིས་གྱེར་པ་དེ་
ཉིད། སྒྲུབ་པའི་འཁོར་ལོས་བསྒྱུར་བའི་སློབ་དཔོན་ཆེན་པོ་པདྨ་ཀཱ་ར་སོགས་རྩ་གསུམ་ལྷ་དང་བླ་མའི་ལུང་གིས་
ཕྱོགས་མེད་ཀྱི་འགྲོ་དོན་སྐྱོང་བར་རྗེས་སུ་བསྐུལ་བ་ལས་སྐུ་ཚེ་ཧྲིལ་པོ་གཅིག་གི་རིང་རིས་མེད་པའི་བསྟན་དང་
འགྲོ་བ་མཐའ་དག་ལ་ཕན་བདེའི་ལེགས་ཚོགས་ཡུན་དུ་རྒྱས་པའི་ཕྱིར། སྤྲོས་དང་སྤྲོས་མེད་ཀྱི་འཕྲིན་ལས་
ཟབ་ཅིང་རྒྱ་ཆེ་བ་རྒྱུན་ཆགས་སུ་བསྟར་བ་ཁོ་ན་བདག་གིར་བཞེས་པར་བརྟེན་དངོས་སུ་གདན་ས་བསྐྱངས་ཤིང་
གཙུག་ལག་ཁང་སོགས་རྒྱ་ཆེར་བཞེངས་རྒྱུའི་དགོངས
།ངས་པ་ལམ་ལུས་ལྟ་བུར་གྱུར་པ་ཡིན་ནའང༌། སྐུ་ཚེ་སྨད་
འདི་དང་ལྷག་པར་སྤུ་བོའི་ཕྱོགས་སུ་སྒྲབ་ཆེན་འཛུགས་བཞེད་བཞིན་ཕེབས་ཁར། ལྷ་ཐོག་རྒྱལ་པོ་ཨེ་ཀི་ཐི་ཇི་
ནས་ངེད་ཀྱི་ཡུལ་སྡེ་འབངས་དང་བཅས་རྗེ་ཉིད་ཀྱིས་བཞེས་ནས་དུས་གཏན་དུ་བཞུགས་ཡུལ་གཙུག་ལག་ཁང་
ཡང་བཞེངས་དགོས། སྤུ་བོ་ནས་འདི་ཕྱོགས་སུ་གང་མགྱོགས་ཕེབས་ཐུབ་པ་དགོས་ཚུལ་སོགས་ཞུས་པར།
བཀའ་ལས། ངས་སྤུ་བོ་ནས་སླར་ཡོང་བའི་རྟེན་འབྲེལ་བྱུང་ཡོད། དེའི་དབང་གིས་རྟེན་བཞེངས་ཁག་དང་།
གཞི་མ་ཐམས་ཅད་ཕྱོགས་འདིར་འཇོག་རྩིས་ཡོད་པ་ཡིན་སོགས་ཕེབས་པའི་དོན་བཞིན། སངས་རྒྱས་སྟོང་སྐུ་
སོགས་རིས་མེད་སྐུ་གསུང་ཐུགས་རྟེན་དང་། གནས་སྐབས་འཇོག་ཡུལ་ལྟ་བུར་སྒ་ཉག་དཀར་མོའི་རི་ཁུག་ཏུ་
འཕྲལ་སེལ་འབྲོག་ཁང་གི་རྣམ་པ་ཐོག་གཅིག་མ་ཞིག་བཞེངས་ཏེ། འབྲུག་ཐེག་ཆེན་གླིང་ཞེས་མཚན་གསོལ།
དེ་ཡང་། འཛི་ཆེ་ཆུང་གི་བར་གདོང་རིའི་ཉག་དེ་སྒ་ཡི་རྣམ་པ་འདྲ་བར་ཡོད་པ་དེ་དང་། དཀར་མོའི་འཛུ་ཞེས་
ལུང་ཆུང་གཉིས་ཀྱི་བར་ཐང་དུ་ཡོད་པའི་རྒྱུ་མཚན་གྱིས་སྒ་ཉག་དཀར་མོའི་རི་ཁུག་ཏུ་གྲགས་ཤིང་གནས་ཀྱི་
མིང་ཆོས་རྒྱུན་ལ་ཐོགས་ཏེ། སྒ་ཉག་དགོན་པ་ཞེས་མཚན་གྱི་རྣམ་གྲངས་སུ་བརྗོད་སྲོལ་ཡོད། དེ་རྗེས་བླ་མ་
ཉིད་དགུང་གྲངས་ཞེ་དགུ་སྟེ། སྤྱི་ལོ་༡༧༢༨ལོར་དགེ་རྒྱས་སུ་སྐུ་གཤེགས་ནས་སྐུ་གདུང་ཕྱིར་གདན་ཞུས་ཏེ་
ཞུགས་ཡུལ་དང་གདུང་མཆོད་སོགས་འབུལ་བའི་གནས་ཀྱང་འདི་ཉིད་ཡིན་པ་དང་། སྐབས་དེར་དབུས་ནས་
རྡོ་རྗེ་འཛིན་པ་གསང་བདག་དགེ་ལེགས་འཇམ་མགོན་དགྱེས་པའི་དབང་ཕྱུག་བདུད་འཇོམས་སྒྲུབ་པའི་དཔལ་
ལམ། ཆོས་རྒྱལ་ལྷུན་འགྲུབ་རྒྱ་མཚོ་སྒར་ཆེན་འདིར་ཕེབས་ནས་ལོ་ངོ་གཅིག་གི་རིང་ཕལ་ཆེར་གཏན་ཆགས་
སུ་བཞུགས་ཤིང་དགོངས་རྫོགས་སྤྱི་དང་ཁྱད་པར་དཔལ་འཁོར་ལོ་སྡོམ་པ་དྲུག་ཅུ་མའི་དཀྱིལ་འཁོར་རྡུལ་ཚོན་
ལ་བརྟེན་པའི་སྒྲུབ་མཆོད་དང་། མགོན་པོ་རིགས་འདུས་ལྷ་མང་ཀུན་མཁྱེན་ཆེན་པོས་ག
རྡུལ་ཚོན་ལ་བརྟེན་པའི་སྒྲུབ་མཆོད་འཆམས་དང་བཅས་པ་ཡོངས་འཛིན་ཀུན་དགའ་ལྷུན་འགྲུབ་ཀྱི་ཕྱག་བཞེས་
[ས་གསལ་བར་མཛད་པ་

བདེ་ཆེན་ཆོས་འཁོར་དགོན་གྱི་ལུགས་བཞིན་གསར་འཛུགས་དང་། སྒྲུབ་པའི་ཡོ་བྱད་དང་ཕྱག་བཞེས་ཀྱི་རྒྱུན་
སྔོན་ནས་ཡོད་པ་བཞིན། ཉང་གཏེར་བཀའ་བརྒྱད་བདེ་གཤེགས་འདུས་པའི་སྒྲབ་ཆེན་སྨིན་ལུགས་རྗེ་བླ་མ་
ཀུན་དགའ་བསྟན་འཛིན་གྱི་སྐུ་མཆོད་དུ་ལོ་ལྟར་ཆག་མེད་ཀྱི་དབུ་བཙུགས་གནང་བ་སོགས་དང་། དེ་རྗེས་རབ་
བྱུང་བཅུ་གཉིས་པའི་སྲིན་བུ་ཞེས་པ་ཤིང་མོ་ཡོས་སྤྱི་ལོ་༡༧༣༥ལོར། ཡང་སྲིད་རིན་པོ་ཆེ་བསྟན་འཛིན་ཆོས་
ཀྱི་ཉི་མ་དགུང་ལོ་དྲུག་གི་ཐོག་གདན་སར་གདན་འདྲེན་ཞུ་བའི་སྔོན་འགྲོ་ཉེར་བསྡོགས་སུ་གཟིམ་དཔོན་བརྩོན་
འགྲུས་བཟང་པོ་ནས་འཁུར་ལེན་བགྱིས་ཏེ། ལི་ཁང་ཡང་ཐོག་ཏུ་གཟིམ་ཆུང་མདོ་སྦུག་རབ་གསལ་དང་བཅས་
པ་ཞིག་བཞེངས། མ་དགོན་འབྲུག་བདེ་ཆེན་ཆོས་འཁོར་དགོན་ནས་རྗེ་བདུད་འཇོམས་དཔའ་བོའི་ཡང་སྲིད་
རིན་པོ་ཆེ་ལྷན་ཅིག་སྒར་ཆེན་དུ་ཕེབས་ནས་ལྷ་དང་བཅས་པའི་འཇིག་རྟེན་གསུམ་གྱིས་ཡོངས་སུ་བཏུད་པའི་
སེང་གེའི་ཁྲི་ལ་ཞབས་པད་བཀོད་ཏེ་མངའ་གསོལ་རྟེན་འབྲེལ་གྱི་མཛད་སྒོ་བསྐྱངས། དཔལ་མགོན་པོ་རིགས་
འདུས་ཀྱི་སྒྲུབ་མཆོད་བསྐྱར་མ་བཙུགས་པའི་དབུ་བཞུགས་ཀྱང་ཡབ་སྲས་ལྷན་རྒྱས་སུ་བཞུགས།
དེ་ནས་བརྩམས་ཏེ་རྡོ་རྗེ་འཛིན་པ་ཆེན་པོ་མེ་སྦྲུལ་ལོའི་བར་བཞུགས་ནས། དགེ་རྒྱས་ཡབ་ཚང་དང༌།
དགོན་གྱི་རྩོད་ཟློག་གི་སྐོར་ཐབས་མཁས་ལ་ཐུགས་རྗེ་ཚད་མེད་པའི་འཕྲིན་ལས་ལས་རིམ་གྱིས་ཞི་བར་མཛད་
པ་སོགས་ལུགས་གཉིས་ཀྱི་སྒོ་ནས་དགོན་འདིར་བཀའ་དྲིན་ཤིན་ཏུ་ཆེ་བ་ཡིན་འདུག་པ་དང་། དེ་ནས་ས་རྟ་སྤྱི་
ལོ་༡༧༣༨ལོར་ཡོངས་འཛིན་རིན་པོ་ཆེ་གདན་སར་ཕེབས་བཞུགས་མཛད་པ་ནས། དགུང་གྲངས་༡༡སྤྲེལ་
ཟླའི་ཚེས་བཅུར་སྤྲོས་བཅས་སྒྲུབ་ཆེན་ཚུགས། སླར་ལྕགས་བྱ་སྟེ་སྤྱི་ལོ་༡༧༤༡ལོར་དབུས་ནས་འབྲུག་པ་
ཡོངས་འཛིན་བཞི་པ་རིན་པོ་ཆེ་འཇམ་དཔལ་དཔའ་བོ་ཡེ་ཤེས་སྣང་བའི་གཏེར་གདན་དྲངས། གནས་འདིར་
མཁན་སློབ་གསེར་ཞལ་རྒྱས་པར་བཞུགས་ཏེ་རང་ལུགས་འབྲུག་པ་བཀའ་བརྒྱུད་པའི་ཟབ་ལ
བ་ལམ་གདམས་པའི་
མཛོད་ཐུན་མོང་དང་ཐུན་མིན་གྱི་དབང་ལུང་ཁྲིད་རྒྱུན་གཙོ་བོར་གྱུར་པའི་མདོ་སྔགས་རིག་པའི་གནས་ཇི་སྙེད་
པའི་གསན་བསམ་རྒྱ་ཆེར་གནང་ཡུལ་ལྟེ་བ་དང་། གདན་ས་ཆེན་པོ་གསར་འདེབས་ཀྱི་འཆར་འགོད་ས་འདུལ་
སྔོན་འགྲོའི་སྟ་གོན་ཉེར་བསྡོགས་སོགས་ཀྱང་འདི་ཉིད་ནས་ཐོག་མར་བརྩམས་པར་མཛད། མདོར་ན་མདོ་
ཁམས་བཞི་པ་རིན་པོ་ཆེ་བསྟན་འཛིན་ཆོས་ཀྱི་ཉི་མ་དགུང་ལོ་དགུ་ལ་ཕེབས་པ་ས་རྟ་སྟེ་སྤྱི་ལོ་༡༧༣༨ལོར་
གདན་སར་གཏན་བཞུགས་གནང་བ་ནས་བརྩམས་རབ་བྱུང་བཅུ་གསུམ་པའི་རྣམ་བྱུང་སྤྱི་ལོ་༡༧༤༨ལོར་
དགུང་ལོ་བཅུ་དགུ་པ་ལ་གདན་ས་གསར་བཞེངས་ཕལ་ཆེར་གྲུབ་ནས་སྤོ་འཇུག་མཛད་ཀྱི་བར་ལོ་གྲངས་དེ་
དག་རིང་བཞུགས་གནས་གཏན་ཆགས་གནང་ཡུལ་གཙོ་བོ་ཞིག སྒ་ཉག་དགོན། འབྲུག་ཐེག་ཆེན་གླིང་འདི་
ཉིད་གདན་ས་གཉིས་པ་མཚན་དོན་མཐུན་པ་ཡིན་མོད་ཀྱང་རྟེན་དང་བརྟེན་པ་བཅས་པའི་འཕྲིན་ལས་ཀྱི་འོད་
སྣང་གདན་ས་གསར་པའི་ཀློང་དུ་མ་ཚང་བ་མེད་པ་བསྡུས་པ་ལ་བརྟེན་ཕྱི་དུས་ནས་དོ་གལ་འཛིན་སྐྱོང་ཆེར་མ་
10 ཁམས་དང་ཧག་ཆུ་ཁུལ་གྱི་དགོན་སྡེའི་སྐོར།

བྱས་པའི་དབང་གིས་རིམ་གྱིས་
ཉམས་ཞིག་ཏུ་སོང་བས། དེང་
སྐབས་སུ་སྒར་རྙིང་གཤིས་ཞེས་
མིང་དུ་ཆགས་པའི་ཤུལ་རྗེས་ཙམ་
ཞིག་གོ །
⇨རྒྱལ་བ་མདོ་ཁམས་པ་བརྒྱད་པ་སྐལ་བཟང་དོན་བརྒྱུད་ཉི་མའི་སྐུ་འདྲ།
པ་སྒར་དགོན་གྱི་མ་ཡིག་ཅིག་གཞིར་བཟུང་བོག་ཉུང་བསྡུས་གོ་བདེའི་ཚུལ་དུ་
སྤྱི་ལོ་ཀྭ༠༠༨ལོའི་ཟླ་བ་༩པའི་ཚེས་ཧྭ་ཉིཥ་བྲིས
11